<classify> MORONI,Comoro RAIS AzaliAssoumani ametangazwa kuwa mshindi wa uchaguzi wa rais uliofanyika Jumapilikatika maeneo mbalimbali nchini humu. Kwa mujibu wa matokeo yaliyochapishwa juzi jioni na Tume ya Uchaguzi yamempa Rais Assoumani ushindi wa kishindo wa asilimia 66.77 ya kura. Kwa ushindi huo, Rais Assoumani amemwacha mbalimpinzani aliyeshika nafasi ya pili,Mahamoudou Ahamada ambaye kwa mujibu wa matokeo yaliyotangazwa ameambuliaasilimia 14.62 ya kura zilizopigwa, na kwa maana hiyo haitahitajika duru yapili. Hata hivyo hata kabla ya matokeo hayo kutangazwa,tayari upinzani ulikuwa umekwisha kuyapinga ukidai kuwa upigaji kura uliandamwa na kasoronyingi ambazo ziliripotiwa na tume ya uchaguzi. Upinzani huo ulizilinganisha kasoro hizo namapinduzi dhidi ya serikali, na kutoa wito kwa umma kusimama kidete na kuipingahali hiyo. Ahamadaalikwenda mbali na kuitaka Jumuiya za Kimataifa kutoutambua ushindi wa RaisAssoumani Akizungumza baada ya kutangazwa mshindi, Rais Assoumani amekiri hitilafu zilijitokeza. Ni kweli makosa yalifanyika, lakini tunafurahi kwasababu hali ingeweza kuwa mbaya zaidi, alisema Rais Assoumani na kuongezakuwa wanajipongeza, na kumshukuru Mungu na Wakomoro.  <topic>: KIMATAIFA 